
VENDIM

Nr. 114, datë 13.2.2020

PËR KALIMIN NË PRONËSI, NGA MINISTRIA E MBROJTJES TE BASHKIA VLORË, TË NJË PJESE TË TRUALLIT FUNKSIONAL BRENDA TERRITORIT TË PRONËS NR. 912, ME EMËRTIM “SHTËPIA E USHTARAKËVE”, ME VENDNDODHJE NË VLORË, DHE PËR NJË NDRYSHIM NË VENDIMIN NR. 515, DATË 18.7.2003, TË KËSHILLIT TË MINISTRAVE, “PËR MIRATIMIN E LISTËS SË INVENTARIT TË PRONAVE TË PALUAJTSHME SHTETËRORE, TË CILAT I KALOJNË NË PËRGJEGJËSI ADMINISTRIMI MINISTRISË SË MBROJTJES”, TË NDRYSHUAR

Në mbështetje të nenit 100 të Kushtetutës, të neneve 13 e 15, të ligjit nr. 8743, datë 22.2.2001, “Për pronat e paluajtshme të shtetit”, të ndryshuar, dhe të neneve 3, 5, 7, 8 e 17, të ligjit nr. 8744, datë 22.2.2001, “Për transferimin e pronave të paluajtshme të shtetit në njësitë e qeverisjes vendore”, të ndryshuar, me propozimin e ministrit të Mbrojtjes, Këshilli i Ministrave

 

VENDOSI:

 

1. Kalimin në pronësi nga Ministria e Mbrojtjes te Bashkia Vlorë, të një sipërfaqeje trualli funksional, me sipërfaqe të përgjithshme prej 400 (katërqind) m², nga trualli funksional i pronës nr. 912, me emërtim “Shtëpia e ushtarakëve”, me vendndodhje në Vlorë, në përgjegjësi administrimi të Ministrisë së Mbrojtjes, sipas planrilevimit, që i bashkëlidhet këtij vendimi dhe është pjesë përbërëse e tij, për ta përdorur për nevoja urbanistike, ndërtim rruge publike.
2. Në listën e inventarit të pronave të paluajtshme shtetërore, që i bashkëlidhet vendimit nr. 515, datë 18.7.2003, të Këshillit të Ministrave, “Për miratimin e listës së inventarit të pronave të paluajtshme shtetërore, të cilat i kalojnë në përgjegjësi administrimi Ministrisë së Mbrojtjes”, të ndryshuar, të hiqet prona nr. 912, me emërtim “Shtëpia e ushtarakëve”, me vendndodhje në Vlorë. Sipërfaqja truall funksional, me sipërfaqe të përgjithshme prej 400 (katërqind) m², pjesë e pronës, sipas planrilevimit, të shtohet në listën e inventarit të pronave të paluajtshme shtetërore, të Bashkisë Vlorë, miratuar me vendimin nr. 639, datë 29.9.2007, të Këshillit të Ministrave.
3. Bashkisë Vlorë i ndalohet të ndryshojë destinacionin e përdorimit të sipërfaqes së pronës, të përcaktuar në pikën 1, të këtij vendimi, ta tjetërsojë ose t’ua japë atë në përdorim të tretëve.
4. Ngarkohen Ministria e Mbrojtjes, Agjencia e Shtetërore e Kadastrës dhe Bashkia Vlorë për ndjekjen e zbatimin e këtij vendimi.

Ky vendim hyn në fuqi pas botimit në Fletoren Zyrtare.

 

KRYEMINISTËR
Edi Rama

MIRATOHET IDENTIFIKIMI I PASURISE
DREJTORII SH.Q. TE FA Zona Kadastrale 8605
Né mungesé Nr.Pasurise Vol. __Fq
Indeksi i Hartes K-34-123-(160-B)
VL:GJ-11

Shkalla 1: 500
Adresa e pasurise L. "28 Néntori", Vloré

Q/F Vloré
Pronari: Ministria e Mbrojtjes, Shtépia Qéndrore e FA

Hartoi
Ing. Ermal MAGI B4/

Gusht 2019

Shpjeguese:

Sip. e pérgjithshme =1673 m?

B Sip. e zéné nga rruga (trotuari) = 400 m?
Sip.qé ngelet prones = 1273 m*

[:! Sip.e pérgjithshme nén objekt = 797.5 m*

50/34——

Shénim: Kjo planvendosje u hartua né zbatim t€& shkresés s¢ Shtépisé
\ Ej Qéndrore t& FA nr. 59, daté 26.08.2019, sipas matjeve t€ kryera né

terren né prani t& pérfaqsuesve t& pronés z. Nimet LULI dhe t&
hedhur mbi HTR.






